nvidia/miracl-vision huggingface dataset:
ఎల్లూరి శివారెడ్డి

ఎల్లూరి శివారెడ్డి తెలంగాణకు చెందిన సాహితీవేత్త, కవి, తెలుగు విశ్వవిద్యాలయం మాజీ ఉపకులపతి. పరిశోధకుడిగా, విమర్శకుడిగా, ఆచార్యుడిగా, రచయితగా, రేడియో వ్యాఖ్యాతగా, పత్రికా కామెంటరీగా పేరుగాంచిన శివారెడ్డి, ప్రస్తుతం తెలంగాణ సారస్వత పరిషత్తు అధ్యక్షుడిగా విధులు నిర్వహిస్తున్నాడు. శివారెడ్డి 1945, ఏప్రిల్ 7న మందారెడ్డి, నరసమ్మ దంపతులకు వనపర్తి జిల్లా, చిన్నంబావి మండలం, కొల్లూరులో జన్మించాడు. గ్రామంలోని పాఠశాలో ప్రాథమిక విద్యను, సమీప కొల్లాపూర్ లో హైస్కూలు విద్యను చదివి, పీయూసీ చదువుకు హైదరాబాదు వచ్చాడు. ఎం.ఏ (తెలుగు)లో ఉస్మానియా విశ్వవిద్యాలయం నుండి ప్రథమస్థానంలో ఉత్తీర్ణుడై స్వర్ణపతకం సాధించాడు. అనంతరం డాక్టర్ సి.నారాయణరెడ్డి పర్యవేక్షణలో "ఆంధ్ర మహాభారతంలో రసపోషణం" (విరాట, ఉద్యోగ పర్వాలు) అనే అంశంపై పరిశోధన చేసి పిహెచ్.డి పట్టా పొందాడు. ఉస్మానియా విశ్వవిద్యాలయంలో అధ్యాపకునిగా ఉద్యోగ ప్రస్థానం ప్రారంభించాడు. విశ్వవిద్యాలయంలో వివిధ అత్యున్నత హోదాలలోను 30 సంవత్సరాలకుపైగా పనిచేశాడు. 1992లో ఉస్మానియా విశ్వవిద్యాలయంలో తెలుగుశాఖలో అసిస్టెంట్ ప్రొఫెసర్ గా చేరిన శివారెడ్డి రీడరుగా, ప్రొఫెసర్ గా, తెలుగుశాఖ శాఖాధిపతిగా, పాఠ్యప్రణాళిక చైర్మన్ గా పనిచేశాడు
అణు జీవశాస్త్రం

(ప్రస్తుతం ఈ పేజీ ఖాళీగా ఉంది)
పానగల్ కోట

పానగల్‌ కోట వనపర్తి జిల్లా లోని గిరి దుర్గాలలో ప్రముఖమైనది. కొల్లాపూర్ నియోజకవర్గంలోని ఒక మండల కేంద్రమైన పానగల్ సమీపంలో ఈ కోట ఉంది. ఎంతో ఘనమైన చరిత్ర కలిగిన ఈ కోటలో, ఈ ప్రాంత ప్రజల మధ్య సామరస్యానికి ప్రతీకగా నిలిచే అనేక నిర్మాణాలు ఉన్నాయి. అబ్బురపరిచే కట్టడాలు ఉన్నాయి. ఈ నిర్మాణాలలో ముగ్ధులని చేసే శిల్పకళా నైపుణ్యం కనిపిస్తుంది. ఈ ప్రాంతపు జానపదుల అనేక కథలలోనూ ఈ కోట ప్రస్తావన ఉంది. కోటలోని పరివారానికి నాడు ఆహారం కొరకు రకరకాల పళ్ళ చెట్లు కూడా కోటలో పెంచేవారని తెలుస్తుంది. కోటకు వెళ్ళడానికి ఎలాంటి సౌకర్యాలను ప్రభుత్వాలు కల్పించకపోయినా, తరుచుగా సందర్శకులు ఇక్కడికి వస్తూనే ఉన్నారు. గుప్త నిధుల వేటగాళ్ళ బారినపడి ఇక్కడి అపురూపమైన ప్రాచీన సాంస్కృతిక కట్టడాలు నేలమట్టమైపోతున్నాయి. విగ్రహాలు ధ్వంసమైపోతున్నాయి. ఈ ప్రాంతంలో లభించిన అనేక శాసనాలను, ఫిరంగులను జిల్లా కేంద్రంలోని ఎస్పీ కార్యాలయంలో భద్రపరిచారు. 1830లో ఈ కోటని కాశీయాత్రలో భాగంగా సందర్శించిన యాత్రాచరిత్రకారుడు ఏనుగుల వీరాస్వామయ్య తన కాశీయాత్రచరిత్రలో పానగల్ కోటను గూర్చి వ్రాశారు
నలందా విశ్వవిద్యాలయము

నలందా విశ్వవిద్యాలయము అనగా భారతదేశంలోని బీహార్ రాష్ట్రంలో నలందకు దగ్గరలో రాజగిరిలో ఉన్న ఒక కేంద్ర విశ్వవిద్యాలయం. ఇది ఆంగ్లంలో నలంద యూనివర్సిటీ గా లేదా యూనివర్సిటీ ఆఫ్ నలంద గా పిలవబడుతుంది. విద్యపరంగా మొదటి సెషన్ 2014 సెప్టెంబరు 1 న ప్రారంభమైంది. ఈ విశ్వవిద్యాలయంలో విద్యనభ్యసించేందుకు ప్రపంచవ్యాప్తంగా విద్యార్థుల నుండి 1,000 కి పైగా దరఖాస్తులు అందాయి. రెండు పాఠశాలల్లో ప్రారంభంగా ఒక్కొక్క దానికి 20 మంది లెక్కన 40 మంది విద్యార్థులను చేర్చుకోవాలని నిర్ణయించారు. కానీ తర్వాత పరిశీలన, ఇంటర్వ్యూలలో 15 మంది మాత్రమే ఎంపికయ్యారు. ఈ విశ్వవిద్యాలయం పాత నలంద విశ్వవిద్యాలయాన్ని పునఃస్థాపించే ఉద్దేశముతో పునఃప్రారంభించబడింది. పాత నలందా విశ్వవిద్యాలయం అతి పురాతన అభ్యాస సంస్థలలో ఒకటి. ప్రప్రథమంగా ఈ విశ్వవిద్యాలయం గుప్త రాజుల చేత సా.శ. 5 వ శతాబ్దంలో స్థాపించబడింది. ప్రపంచవ్యాప్తంగా ప్రసిద్ధి చెందిన అలనాటి నలందా విశ్వవిద్యాలయంలో 821 సంవత్సరాల తర్వాత సోమవారం తిరిగి తరగతులు ప్రారంభమయ్యాయి! బీహార్‌లోని రాజ్‌గిర్‌లో ఏర్పాటు చేసిన తాత్కాలిక ప్రాంగణంలో ఇవి మొదలయ్యాయి
రాజగిరి

రాజ్‌గిర్ లేదా రాజగిరి, భారత రాష్ట్రమైన బీహార్ లోని నలంద జిల్లాలో గుర్తింపు పొందిన నగరం రాజగిరి. రాజగిరి నగరం మగధ సామ్రాజ్యం మొదటి రాజధానిగా ఉండేది, చివరికి మౌర్య సామ్రాజ్యంలో ఒక రాష్ట్రంగా విస్తరించింది. ఈ నగరానికి గల ఇతర పేర్లు రాజగృహ, గిరివ్రజం. ఈ నగర పుట్టుక తేది తెలియరాలేదు, అయితే క్రీ.పూ 1000 నాటి సిరమిక్స్ ఈ నగరంలో కనుగొనబడ్డాయి. మహావీర, గౌతమ బుద్ధులకు ఇష్టమైన ప్రదేశాలలో ఒకటిగా ఈ ప్రాంతం బౌద్ధమతం , జైనమతంలో కూడా గుర్తింపు పొందింది, పేరొందిన అతనతియ సుత సమావేశం ఇక్కడి రాబందు శిఖర పర్వతం వద్ద జరిగింది. రాజగిరి రైలు , రోడు మార్గాలచే భక్తియార్పూర్ వయా పాట్నాకు అనుసంధానించబడింది. రాజ్‌గిర్ పాట్నా , మొకమెహ్ రెండింటి నుంచి దాదాపు 100 కిలోమీటర్లు ఉంటుంది. ఇది రాతి కొండలు చుట్టుముట్టి ఉన్న ఒక ఆకుపచ్చ లోయలో ఉంది. భారతీయ రైల్వే నేరుగా రాజగిరి నుండి న్యూఢిల్లీకి షరంజీవి ఎక్స్‌ప్రెస్ రైళ్లను నడుపుతోంది.
ఆఫ్రికా రాక్షస నత్త

అచాటినా అచాటినా లేదా ఆఫ్రికా నత్త ఒక రకమైన భారీ నత్త. ఇవి పంటలపై దాడిచేసి తీవ్రనష్టాన్ని కలుగజేస్తాయి.
జలియన్ వాలాబాగ్

భారతదేశంలోని పంజాబ్ రాష్ట్రంలో అమృత్సర్లో గల ఒక పబ్లిక్ గార్డెన్ జలియన్ వాలాబాగ్. 1919 ఏప్రిల్ 13 న పంజాబీ న్యూ ఇయర్. ఈ సందర్భంగా ఈ ఉద్యానవనంలో సమావేశమైన శాంతియుత వేడుకరులను బ్రిటిష్ దళాలు చుట్టుముట్టి వారిపై మారణకాండ జరిపింది, ఇక్కడ జరిగిన ఈ దురంతమే జలియన్ వాలాబాగ్ దురంతం. ఈ దుర్ఘటనలో మరణించిన వారి జ్ఞాపకార్ధం 1951 లో ఒక స్మారకం స్థాపించబడింది. ఈ స్మారకం జాతీయ ప్రాముఖ్యతను సంతరించుకుంది. ఈ 6.5 ఎకరాల (26,000 m2) గార్డెన్, సిక్కుల పవిత్ర పుణ్యకేత్రమైన స్వర్ణ దేవాలయానికి సమీపంలో ఉంది. జలియన్ వాలాబాగ్ దురంతం భారత స్వాతంత్ర్య సంగ్రామ సమయంలో జరిగిన అత్యంత దురదృష్టమైన సంఘటన. జలియన్ వాలాబాగ్ అనేది ఉత్తర భారతదేశంలోని అమృత్‌సర్ పట్టణంలో ఒక తోట. 1919 ఏప్రిల్ 13 న బ్రిటీష్ సైనికులు జనరల్ డయ్యర్ సారథ్యంలో ఈ తోటలో సమావేశమైన నిరాయుధులైన స్త్రీ, పురుషులు, పిల్లలపైన విచక్షణారహితంగా కాల్పులు జరిపారు. ఈ కాల్పులు పది నిమిషాలపాటు కొనసాగాయి. 1650 రౌండ్లు కాల్పులు జరిగాయి
స్నో వరల్డ్

స్నో వరల్డ్ అనగా రెండు ఎకరాల (0.81 హెక్టార్లు) స్థలంలో తెలంగాణ రాష్ట్రంలోని హైదరాబాద్లో ఉన్న ఒక వినోద ఉద్యానవనం. ఇందిరా పార్క్ పక్కన, హుస్సేన్ సాగర్ సరస్సు వెంబడి ఉన్న ఈ పార్క్ 28 జనవరి 2004 న ప్రారంభించబడింది. ఓషన్ పార్క్ మల్టీటెక్ లిమిటెడ్ సంవత్సరానికి రూ.3.6 మిలియన్ల (US$60,000) చొప్పున ఆంధ్ర ప్రదేశ్ ప్రభుత్వం నుండి 33 ఏళ్ల పాటు 2 ఎకరాల (0.81 హెక్టార్లు) ప్లాట్ ను లీజుకు తీసుకుంది. లీజు మొత్తం ప్రతి సంవత్సరం 5% పెంచబడుతుంది. రూ.20 మిలియన్ల ఖర్చుతో నిర్మితమై 17,000 చదరపు అడుగుల (1,600 m2) సౌకర్యంతో ఉన్న దీని రూపకర్త నితీష్ రాయ్, ఇతను భారత ఆర్ట్ డైరెక్టర్, ప్రొడక్షన్ డిజైనర్, రూపకర్తగా బాగా గుర్తింపు. ఈ ప్రత్యేక స్నో సౌకర్యం స్థానిక పర్యాటక శాఖ సహకారంతో నిర్మింతమైంది, ఇది భారతదేశంలో మొదటిది, ప్రపంచంలో అతిపెద్దది, మలేషియా, సింగపూర్ లో ఉన్నటు వంటి స్నో పార్క్ ల తరువాత మూడవది. జనవరి 28, 2004 న అప్పటి ఆంధ్ర ప్రదేశ్ ముఖ్యమంత్రి చంద్రబాబు నాయుడు ఈ సౌకర్యాన్ని ప్రారంభించారు
కలుగోడు అశ్వత్థరావు

బడగనాడు శాఖకు చెందిన మధ్వ బ్రాహ్మణ కుటుంబంలో వెంకోబరావు, లక్ష్మమ్మ దంపతులకు కలుగోడు అశ్వత్థరావు (జూలై 25, 1901 - జూలై 19, 1972)  1901 వ సంవత్సరం జూలై 25 వ తేదీన జన్మించాడు. కేవలం నాలుగవ తరగతి వరకే చదివిన ఇతడు సహజంగా అబ్బిన విద్యతోపాటు స్వయంకృషితో తెలుగు కన్నడ భాషలలో ప్రావీణ్యం సంపాదించాడు.అనంతపురం జిల్లా, గుమ్మఘట్ట మండలం లోని కలుగోడు లోను, కర్ణాటక రాష్ట్రం చిత్రదుర్గ జిల్లా తళుకు గ్రామంలోను కరణముగా పనిచేశాడు. ఈ రెండు గ్రామాలలోను ఇతనికి చాలినన్ని భూములున్నాయి. ఇతని జీవితం హాయిగా గడచింది.ఇంటికి వచ్చిన అతిథులను గొప్పగా సత్కరించేవాడు.తన గ్రంథాలను ప్రచురించుకోవటానికి స్వంతంగా రాయదుర్గంలో కవిరాజ ముద్రాక్షరశాలను నెలకొల్పాడు. తన చివరి దశలో దీనిని రాయల పరిషత్తుకు ఉచితంగా ఇచ్చివేశాడు.
గోపినేనిపాలెం

గోపినేనిపాలెం ఎన్టీఆర్ జిల్లా, వత్సవాయి మండలం లోని గ్రామం. ఇది మండల కేంద్రమైన వత్సవాయి నుండి 11 కి. మీ. దూరం లోను, సమీప పట్టణమైన జగ్గయ్యపేట నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 747 ఇళ్లతో, 2752 జనాభాతో 340 హెక్టార్లలో విస్తరించి ఉంది. గ్రామంలో మగవారి సంఖ్య 1368, ఆడవారి సంఖ్య 1384. షెడ్యూల్డ్ కులాల సంఖ్య 811 కాగా షెడ్యూల్డ్ తెగల సంఖ్య 828. గ్రామ జనగణన లొకేషన్ కోడ్ 588817. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
మజులి

భారతదేశ అస్సాం రాష్ట్రంలో బ్రహ్మపుత్రనదిలో ఉన్న ఒక పెద్ద నదీ ద్వీపం మజులి. ఇది ప్రపంచంలో అతి పెద్ద నదీ ద్వీపం. ఈ ద్వీపం 1,250 చదరపు కిలోమీటర్ల (483 చదరపు మైళ్లు) ప్రాంతాన్ని కలిగి ఉండేది, కానీ గణనీయమైన కోతలకు గురై దీని విస్తీర్ణం 2001 లో 421.65 చదరపు కిలోమీటర్ల (163 చదరపు మైళ్ళు) విస్తీర్ణాన్ని మాత్రమే కలిగి ఉన్నది. కోతల కారణంగా మజులి కుంచించుకుపోయి చుట్టూ నది పెరిగింది. మజులి ద్వీపం చేరుకోవడానికి జోర్హాట్ సిటీ నుండి ఫెర్రీల సదుపాయం ఉంది. ఈ నదీద్వీపం రాష్ట్రంలోని అతిపెద్ద నగరమైన గౌహతి నుండి 200 కిలోమీటర్ల తూర్పున ఉంది.
టెడ్డీబేర్ దినోత్సవం

జాతీయ టెడ్డీబేర్ దినోత్సవం, ప్రతి సంవత్సరం సెప్టెంబరు 9 న జరుపుకుంటారు.2000 సంవత్సరంలో "వెర్మంట్" టెడ్డీబేర్ కంపెనీ వాళ్లు ఈ దినోత్సవంను ప్రారంభించారు.అమెరికాలో మొదలైన ఈ దినోత్సవం నేడు ప్రపంచవ్యాప్తంగా జరుపుకుంటున్నారు.టెడ్డి బేర్ పిల్లలకు అత్యంత ప్రాచుర్యం పొందిన బొమ్మలలో ఒకటి. చాలా మంది పెద్దల హృదయాలలో కూడా దీనికి ప్రత్యేక స్థానాన్ని కలిగి ఉంది.ఈ రోజున పిల్లలు, పెద్దలు తమ టెడ్డీబేర్లతో పాటు విందులు, వినోదాలు చేసుకొని శుభాకాంక్షలు చెప్పుకుంటారు.'టెడ్డీ బేర్స్ పిక్నిక్' అనే క్లాసిక్ పాటలో అమరత్వం పొందినట్లుగా, టెడ్డీబేర్ ఇష్టమైన కార్యకలాపాల కోసం ఇతరులతో కలవడానికి ఇది అనువైన సమయంగా ఈ గీతం 1907 లో వ్రాయబడింది, టెడ్డి బేర్స్ మొదటిసారి యూరప్, అమెరికాలో తయారు చేయబడిన వెంటనే . పట్టుబడిన చిన్న ఎలుగుబంటిని వేట యాత్రలో కాల్చడానికి నిరాకరించిన అధ్యక్షుడు థియోడర్ రూజ్‌వెల్ట్ గౌరవార్థం అమెరికన్ బొమ్మ ఎలుగుబంటుకు టెడ్డీ అని పేరు పెట్టారు. పాడింగ్టన్ బేర్, రూపెర్ట్ బేర్, పుడ్సే బేర్, విన్నీ ది ఫూతో సహా చాలా టెడ్డి బేర్స్ ప్రసిద్ధి చెందాయి. 1902 లో, థియోడర్ రోస్వెల్ట్ యునైటెడ్ స్టేట్స్ అధ్యక్షుడిగా ఉన్నాడు.ఆ కాలంలో అతను మిస్సిస్సిప్పి వేటలో ఉన్నప్పుడు ఎలుగుబంటి పిల్లలను కాల్చడానికి నిరాకరించాడు.ఈ సంఘటన జాతీయ వార్తల ద్వారా దేశవ్యాప్తంగా వ్యాపించింది
ప్రపంచ ఆత్మహత్యల నివారణ దినం

ప్రపంచ ఆత్మహత్యల నివారణ దినోత్సవం ప్రతి సంవత్సరం సెప్టెంబరు 10న జరుపుకుంటారు. ప్రపంచవ్యాప్తంగా ఆత్మహత్యలను నివారణకోసం ప్రజల్లో అవగాహన కలిగించడానికి 2003వ సంవత్సరం నుండి ఈ దినోత్సవం నిర్వహించబడుతుంది. ఆత్మహత్యల నివారణ కోసం అంతర్జాతీయ అసోసియేషన్, ప్రపంచ ఆరోగ్య సంస్థ, ప్రపంచ మానసిక ఆరోగ్య సమాఖ్యలతో కలిసి ప్రపంచ ఆత్మహత్యల నివారణ దినోత్సవాన్ని నిర్వహిస్తోంది. 2003లో ప్రపంచ ఆత్మహత్యల నివారణ దినోత్సవ మొదటి కార్యక్రమంలో, ప్రపంచ ఆరోగ్య సంస్థ 1999లో ప్రపంచ ఆత్మహత్యల నివారణకు చూపిన చొరవ దాని అమలుకొరకు చేసిన ప్రణాళికలకు సంబంధించి ప్రస్తావించబడింది. ఆత్మహత్యకు ముందు ప్రవర్తనల గురించి అవగాహన పెంచడానికి, వాటిని ఎలా సమర్థవంతంగా నిరోధించాలో తెలియజేయడానికి ప్రపంచ, ప్రాంతీయ, జాతీయ బహుళ-రంగ కార్యకలాపాల సంస్థ ఏర్పాటుచేయాలని, ఆ సంస్థ ద్వారా జాతీయ విధానాలు, ఆత్మహత్యల నివారణ ప్రణాళికలను అభివృద్ధి చేయడానికి, అంచనా వేయడానికి దేశాల సామర్థ్యాలను బలోపేతం చేయాల్సిన అవసరం ఉందని తెలిపింది. 2014లో విడుదల చేసిన ప్రపంచ ఆరోగ్య సంస్థ మానసిక ఆరోగ్య నివేదిక ప్రకారం, తక్కువ ఆదాయం ఉన్న దేశానికి జాతీయ ఆత్మహత్యల నివారణ ప్రణాళిక లేదని, తక్కువ-మధ్యతరగతి ఆదాయపు దేశాలలో 10% కన్నా తక్కువగా, ఎగువ-మధ్య-అధిక ఆదాయ దేశాలలో దాదాపు మూడవ వంతుగా ఉన్నట్లు నివేదించింది. 2011లో ఒక అంచనా ప్రకారం ఈ సందర్భాన్ని గుర్తుచేసుకుంటూ 40 దేశాలు అవగాహనా కార్యక్రమాలు నిర్వహించాయి.
కేంద్ర దర్యాప్తు సంస్థ

కేంద్ర దర్యాప్తు సంస్థ లేదా సెంట్రల్ బ్యూరో ఆఫ్ ఇన్వెస్టిగేషన్ అనేది భారతదేశంలో ఒక అగ్రగామి పోలీస్ విచారణ సంస్థ. దీనిని సంక్షిప్తంగా సిబిఐ (CBI) అంటారు. ఇది ప్రజా జీవితంలో ఒక శక్తివంతమైన పాత్రను పోషిస్తున్నది, జాతీయ ఆర్థిక వ్యవస్థ యొక్క కుశలతకు భరోసా నిస్తుంది. ఇది భారత ప్రభుత్వం యొక్క అధికార పరిధిలో ఉంటుంది. సిబిఐ దేశీయ భద్రతా విధుల కోసం స్పెషల్ పోలీస్ ఎస్టాబ్లిష్మెంట్ గా 1941 లో స్థాపించబడింది. దీని పేరు 1963 ఏప్రిల్ 1 న సెంట్రల్ బ్యూరో ఆఫ్ ఇన్వెస్టిగేషన్ గా మార్చబడింది. దీని నినాదం "శ్రద్ధ, నిష్పక్షపాతం, న్యాయవర్తన". ఏజెన్సీ ప్రధానకార్యాలయం భారత రాజధాని న్యూఢిల్లీలో ఉంది, క్షేత్ర కార్యాలయాలు భారతదేశం అంతటా ప్రధాన నగరాలలో ఉన్నాయి. Present cbi derector rishi kumar sukla
పువ్వాడ శేషగిరిరావు

పువ్వాడ శేషగిరిరావు (జూలై 12, 1906 - జనవరి 24, 1981) ప్రముఖ తెలుగు కవి, పండితులు. వీరు కవి పాదుషా బిరుదాంకితులు. ఇతను 12 జూలై, 1906 తేదీన దివి తాలూకా మొవ్వ గ్రామంలో సుందరరామయ్య, అన్నపూర్ణమ్మ దంపతులకు జన్మించారు. వీరు ఉభయ భాషా ప్రవీణ పరీక్షలో ఉత్తీర్ణులై అధ్యాపక వృత్తిలో విశేషంగా రాణించారు.విజయవాడ హిందూ కళాశాలలోను, విజయనగరం మహారాజా కళాశాలలోను, బందరు హిందూ కళాశాలలోను, నేషనల్ కాలేజీ (ఆంధ్రజాతీయ కళాశాల) లలో తెలుగు ఉపన్యాసకులుగా పనిచేసారు. వీరు చాలా పద్య, గద్య కావ్యాలు, నాటకాలను రచించారు. వీరి రచనలు కొన్ని ఆంధ్ర విశ్వవిద్యాలయం, నాగార్జున విశ్వవిద్యాలయం, ఉస్మానియా విశ్వవిద్యాలయం, ఉత్కళ విశ్వవిద్యాలయాలలో ఇంటర్మీడియట్, డిగ్రీ, భాషా ప్రవీణ విద్యార్థులకు పాఠ్యగ్రంథాలుగా నిర్ణయం చేసారు. ఇతని పెద తాతగారు పువ్వాడ రామదాసు మొవ్వ వేణుగోపాలస్వామి పై కీర్తనలు రచించి గానం చేశారు. వీరి రెండవ కుమారుడు పువ్వాడ తిక్కన సోమయాజి దుందుభి, జిగీష, సువర్ణ సౌరభం మొదలైన రచనలతో ప్రముఖుల ప్రశంసలందుకున్నారు. పువ్వాడ శేషగిరిరావు జనవరి 24, 1981 తేదీన బందరులో పరమపదించారు.
యార్లగడ్డ(వై.రామవరం)

(ప్రస్తుతం ఈ పేజీ ఖాళీగా ఉంది)
ప్రపంచ నోటి ఆరోగ్య దినోత్సవం

(ప్రస్తుతం ఈ పేజీ ఖాళీగా ఉంది)
పవర్ (సినిమా)

పవర్ 2014 సెప్టెంబరు 12న విడుదలైన తెలుగు చిత్రం. అవినీతి పోలీస్ ఆఫీసరైన బలదేవ్ సహాయ్ (రవితేజ) ఓ లక్ష్యం కోసం పోరాటం చేస్తుంటాడు. హోంమంత్రి జయవర్ధనే (ముఖేశ్ రుషి) సోదరుడు గంగూలీ భాయ్ (సంపత్)ని తప్పించే క్రమంలో బలదేవ్ సహాయ్ చనిపోతాడు. ఓ కారణం కోసం తిరుపతి (రవితేజ)ను బలదేవ్ సహాయ్ పాత్రలో జయవర్ధనే ప్రవేశపెడుతాడు. అయితే హోంమంత్రికి బలదేవ్ సహాయ్ ఎదురుతిరుగుతాడు. హోంమంత్రికి బలదేవ్ ఎందుకు ఎదురు తిరుగుతాడు? బలదేవ్ సహాయ్ పాత్రలో ప్రవేశించిన తిరుపతి ఏలాంటి గందరగోళం సృష్టించాడు? అవినీతి పోలీస్ ఆఫీసర్‌గా బలదేవ్ సహాయ్ మారాడానికి కారణాలేంటి? ఎందుకు తిరుపతిని బలదేవ్ సహాయ్ నటించమని కోరుతాడు? ఓ లక్ష్యం కోసం పోరాటం చేస్తున్న బలదేవ్ సహాయ్ సఫలమయ్యారా? బలదేవ్ లక్ష్యానికి ఇద్దరు హీరోయిన్లు ఏవిధంగా సహాయపడ్డారు అనే ప్రశ్నలకు సమాధనమే ‘పవర్’ దేవుడా దేవుడా, రచన: భాస్కర భట్ల రవికుమార్ , గానం.అద్నాన్ సామి బద్మషు పిల్లా, రచన: వరికుప్పల యాదగిరి , గానం.చక్రి, కె ఎస్ రవీంద్ర , వరికుప్పల యాదగిరి నోటంకి నోతంకి , రచన: భాస్కర భట్ల రవికుమార్, గానం. రవితేజ, ఎం ఎం మానసి చంపేసిందే , రచన: సిరివెన్నెల సీతారామశాస్త్రి, గానం.కార్తీక్ నువ్వు నేను జంట , రచన: కృష్ణచైతన్య, గానం.సూరజ్ సంతోష్, మాళవిక .
అనుక్షణం

అనుక్షణం 2014 సెప్టెంబరు 12న విడుదలైన తెలుగు చిత్రం. సీతారాం (సూర్య) ఓ సైకో, సీరియల్ కిల్లర్. హైదరాబాద్ నగరంలో వరుస హత్యలతో మహిళ లను భయబ్రాంతులకు గురి చేయడమే కాకుండా.. పోలీసు విభాగానికి సవాల్‌గా మారుతాడు. వరుస హత్యల హంతకుడ్ని పట్టుకోవడం పోలీస్ ఆఫీసర్ గౌతమ్‌కు అగ్నిపరీక్షగా మారుతుంది. సీరియల్ కిల్లర్‌ను గౌతమ్, పోలీసు విభాగం పట్టుకోవడానికి అనుసరించిన వ్యూహాలు ఏంటి? వరుస హత్యలకు ఎలా అడ్డుకట్టవేశారనేది క్లుప్తంగా చిత్ర కథ. ఈ చిత్రంలో ఫోటోగ్రఫి, రీరికార్డింగ్‌లది కీలక పాత్ర. ప్రేక్షకులను ఆక ట్టుకోవడంలో ఈ రెండు విభాగాలు ప్రధాన పాత్ర పోషించాయి. టెంపో, మూడ్, ఆంబియెన్స్ వ్యక్తం చేయడానికి లైటింగ్‌ను చక్కగా వాడుకున్నారు. సాంకేతిక అంశాలను సమంవయం చేస్తూ వర్మ చిత్రీకరించిన తీరు కొత్తగా ఉంది. ఇలాంటి అంశాలతో తెరకెక్కించి విధానంలో వర్మది అందె వేసిన చెయ్యి
ఉమామహేశ్వరపురం(బాపులపాడు)

ఉమామహేశ్వరపురం. కృష్ణా జిల్లా బాపులపాడు మండలానికి చెందిన రెవెన్యూయేతర గ్రామం. స్థానిక ఎన్.టి.అర్.కాలనీలో, 2 లక్షల రూపాయల వ్యయంతో నూతనంగా ఏర్పాటుచేసిన విద్యుత్తు సౌకర్యాన్ని, 2015,నవంబరు-24వ తేదీనాడు లాంఛనంగా ప్రరంభించినారు.  ఉమామహేశ్వరపురం గ్రామoలో, 2017,ఆగష్టు-11న, నూతనంగా మీ-సేవా కేంద్రాన్ని ప్రారంభించినారు.  చింతాయకుంట చెరువు. ఉమామహేశ్వరపురం, కోడూరుపాడు గ్రామ పంచాయతీ పరిధిలోని ఒక శివారు గ్రామం. 2013 జులైలో కోడూరుపాడు గ్రామ పంచాయతీకి నిర్వహించిన ఎన్నికలలో అగస్తీయమ్మ సర్పంచిగా ఎన్నికైంది.  వరి, అపరాలు, కాయగూరలు వ్యవసాయం, వ్యవసాయాధారిత వృత్తులు ఈ గ్రామంలో కోలాటం, 50 సంవత్సరాలకు పైగా నిత్యనూతనంగా విరాజిల్లుతూ వస్తుంది. జిల్లాలో, చుట్టుప్రక్కల, ఏ ఉత్సవాలు జరిగినా, ఈ గ్రామ యువకుల కోలాట ప్రదర్శన ఉంటుంది
తమన్

ఘంటసాల సాయి శ్రీనివాస్ తమన్ శివకుమార్, తమన్ గా బాగా గుర్తింపు. ప్రధానంగా తెలుగు సినిమా, తమిళ సినిమాలలో పనిచేసే భారతీయ సినీ సంగీత దర్శకుడు తమన్. సంగీత దర్శకుడిగా ఈయన తొలిచిత్రం రవితేజ నటించిన కిక్, అలాగే ఇతను బాయ్స్ చిత్రంలో సైడ్ యాక్టర్ గా ఒక పాత్రలో నటించాడు. ఇతను దక్షిణ భారత చలన చిత్ర పరిశ్రమలో ఒక సంగీత దర్శకునిగా నిలదొక్కుకున్నాడు. ఇతను తెలుగు బ్రాహ్మణ కుటుంబంలో ఆంధ్ర ప్రదేశ్లో జన్మించాడు. ఇతను అక్కినేని నాగేశ్వరరావు పూర్తి స్థాయి కథానాయకుడిగా నటించిన “సీతారామ జననం” సినిమాను తెరకెక్కించిన గతకాలపు దర్శకుడు, నిర్మాత ఘంటసాల బలరామయ్య మనవడు. తమన్ పొట్టేపాళెం, నెల్లూరు జిల్లా సంగీతకారుల కుటుంబానికి చెందినవాడు. ఇతని తండ్రి ఘంటసాల శివ కుమార్, అతను స్వరకర్త కె. చక్రవర్తి దగ్గర ఏడువందల సినిమాల్లో పనిచేసిన ఒక డ్రమ్మర్, తన తల్లి నేపథ్య గాయని ఘంటసాల సావిత్రి కాగా, అతని సోదరి యామిని ఘంటసాల. తన అత్త పి. వసంత కూడా గాయనీమణి. తమన్ నేపథ్య గాయని శ్రీవర్ధినిని వివాహం చేసుకున్నాడు
యస్.రాజన్నకవి

యస్.రాజన్నకవి పండితులు, చిన్నజమాలప్ప, సాలమ్మ దంపతులకు 1931 జూలై 1న ప్రొద్దుటూరులో జన్మించాడు నాయీబ్రాహ్మణ కులానికి చెందినవాడు. పుట్టపర్తి నారాయణాచార్యుల శిష్యులలో ప్రముఖుడు. పెద్దతండ్రి పెద్దజమాలప్ప వద్ద సంగీతము పుట్టపర్తివారి వద్ద సంగీతము, సాహిత్యము నేర్చుకున్నాడు.జమాలప్ప సోదరులు ఇరువురు రాయలసీమలో పేరుపొందిన జంత్రవాద్య నిపుణులు. వీరికి గండపెండేర సత్కారం లభించింది. రాజన్నకవి రంగస్థలముపై శ్రీకృష్ణుడు, నక్షత్రకుడు, చంద్రుడు, గయుడు, భవాని మొదలైన పాత్రలు ధరించి మెప్పించాడు. హరికథలు కూడా చెప్పేవాడు. కవిగా, గాయకుడిగా, రంగస్థల నటుడిగా, హరికథకుడిగా పేరుమోసాడు. రెవెన్యూడిపార్ట్‌మెంటులో రెవెన్యూ ఇన్స్‌పెక్టర్‌గా ఉద్యోగం చేశాడు. స్వర్ణకంకణంతో సత్కరించబడ్డాడు.
కార్ల్ బెంజ్

కార్ల్ ఫ్రైడ్రిచ్ బెంజ్ ( 1844 నవంబరు 25 - 1929 ఏప్రిల్ 4) ఒక జర్మన్ ఇంజిన్ డిజైనర్, కారు ఇంజనీర్, సాధారణంగా ఇతనిని అంతర్గత దహన ఇంజన్ శక్తితో నడిచే మొదటి ఆటోమొబైల్ ఆవిష్కర్తగా సూచిస్తారు,, బెర్తా బెంజ్ తో కలిసి ఆటోమొబైల్ తయారీదారు మెర్సిడెస్-బెంజ్ యొక్క మార్గదర్శక వ్యవస్థాపకుడు. ఇతర జర్మన్ సమకాలీనులు గొట్లిఎబ్ డైమ్లెర్, విల్హెల్మ్ మేబ్యాక్ భాగస్వాములుగా ఇటువంటి రకం ఆవిష్కరణ కొరకే పనిచేశారు, కానీ బెంజ్ తన పనికి మొదటి పేటెంట్ పొందాడు,, తరువాత ఆటోమొబైల్ లో ఉపయోగం కోసం అంతర్గత దహన ఇంజిన్‌ను సాధ్యపరచేందుకు చేసిన అన్ని ప్రక్రియలకు పేటెంట్ పొందాడు.
హిందీ భాషా దినోత్సవం

హిందీ భాషా దినోత్సవం ను ప్రతి సంవత్సరం సెప్టెంబరు 14న జరుపుకుంటారు. భారత జాతీయోద్యమంలో అఖిల భారతాన్ని జాగృతం చేసి, ఏకతాటిపై నడిపేందుకు హిందీ భాష ఆనాడు దోహద పడినందున గాంధీజీ స్ఫూర్తితో 1949 సెప్టెంబరు 14న రాజ్యాంగంలోని 351 వ అధికరణం 8వ షెడ్యూల్‌లో హిందీని కేంద్ర ప్రభుత్వ అధికార భాషగా గుర్తిస్తూ పొందుపరిచారు. అప్పటి నుంచి ప్రతి ఏటా ఈ రోజున హిందీ భాషా దినోత్సవమును జరుపుకుంటారు. దేవనాగరి లిపిలో వ్రాయబడిన హిందీ భాషను రిపబ్లిక్ ఆఫ్ ఇండియా రెండు అధికారిక భాషలలో ఒకటిగా భారత రాజ్యాంగ సభచే జరుపుకుంటారు. ఈ మేరకు హిందీకి అనుకూలంగా బీహార్ రాజేంద్ర సింహాతో పాటు హజారీ ప్రసాద్ ద్వివేది, కాకా కలేల్కర్, మైథిలి శరణ్ గుప్త్, సేథ్ గోవింద్ దాస్ లు ర్యాలీలు చేసారు. అందుకని, 1949 సెప్టెంబరు 14 న బీహార్ రాజేంద్ర సింహా 50 వ పుట్టినరోజున, హిందీని అధికారిక భాషగా స్వీకరించిన తరువాత వారి ప్రయత్నాలు ఫలించాయి. ఈ నిర్ణయం 1950 జనవరి 26 న అమల్లోకి వచ్చిన భారత రాజ్యాంగం ఆమోదించింది. భారత రాజ్యాంగంలోని ఆర్టికల్ 343 ప్రకారం, దేవనాగరి లిపిలో వ్రాసిన హిందీని అధికారిక భాషగా స్వీకరించారు. మొత్తం మీద, భారతదేశంలో 22 షెడ్యూల్డ్ భాషలు ఉన్నాయి, వాటిలో రెండు అధికారికంగా యూనియన్ స్థాయిలో ఉపయోగించబడతాయి: హిందీ, ఇంగ్లీష్. ఆధునిక హిందీని నేడు 250 మిలియన్లకు పైగా ప్రజలు మొదటి భాషగా మాట్లాడుతున్నారు. హోం వ్యవహారాల మంత్రిత్వ శాఖ 2015 మార్చి 25 నాటి ఉత్తర్వులలో హిందీ దివాస్‌పై ఏటా ఇచ్చే రెండు పురస్కారాల పేర్లను మార్చింది. 1986 లో స్థాపించబడిన "ఇందిరా గాంధీ రాజ్‌భాషా పురస్కార్"ను "రాజ్‌భాషా కీర్తి పురస్కార్"గా మార్చారు
ఆర్కాటు రామస్వామి మొదలియారు

ఆర్కాటు రామస్వామి మొదలియార్ ఆర్కాటు రామస్వామి మొదలియారు న్యాయశాస్త్రరం నిపుణునిగా పనిచేశారు. ఆర్కాట్ సోదరులుగా సుప్రసిద్ధులైన కవలలో ఒకరు. రామస్వామి మొదలియారు, ఆర్కాటు లక్ష్మణస్వామి మొదలియారు న్యాయ, వైద్య రంగాల్లో నిపుణులు, ప్రపంచ ప్రసిద్ధులు. ఆర్కాటు సోదరులు కర్నూలు జిల్లాలో జన్మించి తమ రంగాల్లో ప్రపంచ ప్రఖ్యాతిని ఆర్జించారు. రామస్వామి మొదలియారు అంతర్జాతీయ సంస్థగా వెలుగొందుతున్న ఐక్యరాజ్య సమితిలో భారతదేశానికి ప్రాతినిధ్యం వహించిన తొలి ప్రాతినిధ్య బృందానికి ఆయన నాయకత్వం వహించారు. ఐరాస లక్ష్యాలను(యూఎన్ చార్టర్) రూపొందించిన మేధావి. ఆయన యునైటెడ్ నేషన్స్ ఆర్గనైజేషన్ తొలి ఆర్థికమండలికి అధ్యక్షత వహించడమే కాక ఆపైన మరో మూడు పర్యాయాలు ఆ పదవి చేపట్టారు. ఈ గౌరవం దక్కిన ఆసియావాసి ఆయన ఒక్కరే. ఆక్స్‌ఫర్డ్ విశ్వవిద్యాలయం రామస్వామిని గురించి పేర్కొంటూ అత్యంత సఫలీకృతుడైన వ్యక్తిగా, అరుదైన వాగ్ధాటి కలిగిన వక్తగా ఆయన తన తూర్పు ప్రాంతం నుంచి చీకట్లో కొట్టుమిట్టాడుతున్న మన(పాశ్చాత్యుల)కు వెలుగును తీసుకువచ్చారు. అన్నారు. వీరి శతజయంతి సందర్భంగా తెలుగు విశ్వవిద్యాలయం ప్రచురించిన గ్రంథాన్ని చల్లా రాధాకృష్ణశర్మ వ్రాశారు.
ఆర్కాటు సోదరులు

ఆర్కాటు సోదరులు పేరిట ప్రపంచప్రఖ్యాతి గాంచిన వారు ఆర్కాటు రామస్వామి మొదలియారు, ఆర్కాటు లక్ష్మణస్వామి మొదలియారు. ఏకరూప కవలలైన వీరిద్దరూ వేర్వేరు రంగాలలో తమ మేధాశక్తితో సుప్రతిష్ఠులయ్యారు. రామస్వామి మొదలియారు న్యాయవేత్తగా, రాజనీతిజ్ఞునిగా, పారిశ్రామికవేత్తగా ప్రఖ్యాతి చెందారు. లక్ష్మణస్వామి మొదలియారు స్త్రీప్రసూతి వైద్యం, విద్య మొదలైన రంగాల్లో పేరు సంపాదించుకున్నారు. వీరిద్దరినీ కలిపి ఇంటిపేరు మీదుగా ఆర్కాటు సోదరులని వ్యవహరిస్తారు. ప్రధాన వ్యాసం: ఆర్కాటు రామస్వామి మొదలియారుఆర్కాటు రామస్వామి మొదలియారు జస్టిస్ పార్టీలో ప్రధాన రాజకీయవేత్త, భారతదేశానికి స్వాతంత్రం రాకముందు-వచ్చాకా వేర్వేరు పరిపాలనశాఖల్లో పదవులు చేపట్టిన రాజనీతివేత్త, న్యాయవాది, రాజకీయనాయకుడు. బ్రాహ్మణ వ్యతిరేకోద్యమంలో జస్టిస్ పార్టీలో ఆయన కీలకమైన పాత్ర పోషించారు. 1920 నుంచి 1926 వరకూ మద్రాసు శాసనమండలి సభ్యునిగా, 1931 నుంచి 1934 వరకూ మద్రాసు శాసనసభ సభ్యునిగా పనిచేశారు. 1934లో ఆయన ముఖ్య రాజకీయ ప్రత్యర్థియైన ఎస్.సత్యమూర్తిపై ఎన్నికల్లో ఓటమి పాలయ్యారు. 1939 నుంచి 1941 వరకూ బ్రిటీష్ ఇంపీరియల్ లెజిస్లేటివ్ కౌన్సిల్ సభ్యునిగా పనిచేశారు. 1942 నుంచి 1945 వరకూ బ్రిటీష్ ప్రధాని విన్‌స్టన్ చర్చిల్ నేతృత్వం వహించిన బ్రిటీష్ యుద్ధ కేబినెట్‌లో స్థానం పొందారు
మధుర తంజావూరు నాయక రాజులనాటి ఆంధ్ర వాఙ్మయ చరిత్ర

మధుర, తంజావూరు నాయక రాజులు తమిళనాడులోని మధురై, తంజావూరు ప్రాంతాలను పరిపాలించిన సమకాలిక రాజులు. విజయనగర సామ్రాజ్య పతనం అనంతరం తెలుగు సాహిత్యాన్ని పోషించి, తెలుగు సాహిత్యంలో తమకంటూ స్థానం సంపాదించుకున్నవారు ఈ నాయక రాజులు. కానీ వస్తువు విషయంలో విలువలను విడిచిపెట్టి పచ్చి శృంగార వర్ణనలను చేశారన్న కారణంతో బ్రిటీష్-ఇండియా పాలన కాలం నాటి పలువురు సాహిత్యవేత్తలు ఈ యుగాన్ని క్షీణ యుగమని వ్యవహరించారు. ఈ అభిప్రాయం వలసవాద ప్రభావితులైన వారి ధోరణి వల్ల వ్యాపించిందని నేటి సాహిత్య విమర్శల్లో ఇప్పటి పండితులు అబిప్రాయపడుతున్నారు. ఏదేమైనా మధుర, తంజావూరు నాయక రాజుల యుగంలోని సాహిత్యం తెలుగు సాహిత్య చరిత్రలో చెదరని స్థానం కల్పించుకుంది. ఈ యుగానికి చెందిన ప్రముఖ కవుల్లో త్యాగరాజు, కంకంటి పాపరాజు, కనుపర్తి అబ్బయామాత్యుడు, కూచిమంచి తిమ్మకవి, కూచిమంచి జగ్గకవి, వక్కలంక వీరభద్రకని, అడిదము సూరకవి, ధరణిదేవుల రామయమంత్రి, దిట్టకవి నారాయణకవి, చిత్రకవి సింగనార్యుడు, కృష్ణదాసు, వేమనారాధ్యుల సంగమేశ్వరకవి, అయ్యలరాజు నారాయణకవి తదితరులు ఉన్నారు. త్యాగరాజు కీర్తనలు, ఉత్తర రామాయణము మొదలైనవి ఆనాటి ప్రముఖ కృతులు. తెలుగువారి చరిత్ర పరిశోధనలో సాలప్రాంశువుల్లో ఒకరైన నేలటూరి వెంకటరమణయ్య ఆ యుగంలోని తెలుగు వాఙ్మయ చరిత్రను రచించారు. ఈ గ్రంథాన్ని ఆంధ్రుల చరిత్రలో కొన్ని మరుగుపడిన అధ్యాయాలు వెలికితెచ్చి శతాబ్దాల కాలం చరిత్రలను సుసంపన్నం చేసిన మల్లంపల్లి సోమశేఖర శర్మకు అంకితమిచ్చారు. దీనిని హైదరాబాదులో అ. పంపమ్మ ప్రచురించారు.
అరిపిరాల విశ్వం

ఆనందఘన అరిపిరాల విశ్వం రచయిత, ఆధ్యాత్మిక గురువు. అతను "ఆనందఘన"గా పేరొందింది. అతను హైదరాబాద్‌ న్యూసైన్సు కళాశాలలో తెలుగు లెక్చరర్‌గా చాలాకాలం పనిచేశాడు. దేవుడిని నమ్మే మార్క్సిస్టుగా తనను తాను వర్ణించుకున్నాడు. అతను కృష్ణా జిల్లా నడకుదురు (చల్లపల్లి) గ్రామంలో ఒక సాంప్రదాయ కుటుంబంలో జన్మించారు. అతను తండ్రి లక్ష్మీనారాయణ శాస్త్రి. అతను పూర్వీకులు బెనారస్ నుండి వచ్చిన వైదిక గురువులుగా సుప్రసిద్ధులు. ఆ వంశవృక్షంలో అతనుకు పూర్వం 33 తరాలవరకు వైదిక ధర్మపరులైన పూర్వీకులుండేవారు. అనేక మంది పీఠాధిపతులు, ఆధ్యాత్మిక గురువులు, మైసూరు రాయల్టీ, శృంగేరీ పీఠం ఆస్థాన విద్వాంసులు సైతం విశ్వంగారి తండ్రిగారైన లక్ష్మీనారాయణ శాస్త్రిని కలసేవారు. అతనుకు సాధారణంగా అలిపిరాల విశ్వం జన్మించినప్పటికీ అతను పూర్వజన్మకు సంబంధించిన ఆధ్యాత్మిక సంపద, పరమగురు మహావతార్ బాబాజీ అతనును ఒక యోగిగా గుర్తించినట్లు అవగతమైనది. ఆ బాలుడు పెరిగి పెద్దవాడైన తర్వాత పద్యం, ధారణ, కళలు, వాక్పటిమల పట్ల విశేష ప్రతిభ కనబరిచాడు. అతను న్యూయార్క్ లోని ప్రపంచ పొయిట్రిక్ సొసైటీ నుండి అవార్డును అందుకున్నారు
ముంతాజ్ మహల్

ముంతాజ్ మహల్ (1 సెప్టెంబరు 1593 – 17 జూన్ 1631) (పర్షియన్, Urdu: ممتاز محل; హిందీ: मुमताज़ महल [mumˈt̪aːz mɛˈɦɛl]; అర్థం "మహలుకే గర్వకారణం ") ఒక మొఘల్ రాణి, షాజహాన్ యొక్క పట్టపురాణి. ఆగ్రాలోని తాజ్ మహల్ ఈమె జ్ఞాపకార్థమే షాజహాన్ నిర్మించాడు. ఈమె పేరు అర్జుమంద్ బేగం, ఆగ్రాలో పర్షియన్ శ్రీమంతుడైన ఐన అబ్దుల్ హసన్ ఆసఫ్ ఖాన్ కుమార్తె. నూర్జహాన్కు మొదట బంధుత్వముండేది ఆతరువాత కోడలయ్యింది. అర్జుమంద్ బాను తన 19వ యేట 10 మే 1612 న యువరాజు "ఖుర్రం"తో వివాహమయ్యింది. ఖుర్రం ఆతరువాత షాజహాన్ గా ఖ్యాతిపొండాడు. ఖుర్రానికి అర్జుమంద్ బేగానికి పెళ్ళి నిశ్చితార్థం 1607 లోనూ, పెళ్ళి 1612 లోనూ జరిగింది. ఈమె మధ్యప్రదేశ్ లోని బుర్హాన్ పూర్ లో మరణించింది. మీరు చెప్పిన విషయలకు చరిత్రకు సంబంధం లేదు Media related to ముంతాజ్ మహల్ at Wikimedia Commons
మాలతి (నాటకం)

మాలతి నాటకాన్ని గుత్తిభాస్కర రామచంద్రరావు రచించాడు. రామాయణ ఇతివృత్తాన్ని నేరుగా అనుసరించకున్నా రామాయణ పాత్రలు, విశేషాలు ధ్వనించేలా రాయడం విశేషం. ఈ పుస్తకం కాకినాడ నందు సుజన రంజనీ ముద్రాక్షరశాల యందు పోతాప్రగడ బ్రహ్మానందరావు చే 1909లో ముద్రించబడినది. ఈ పుస్తకం పీఠికను కొక్కొండ వెంకటరత్నం పంతులు రాసాడు పీఠికలో అతను ఈ నాటకం కల్పిత కథ అనీ, వ్యంగ ప్రధాన మగుటచేత ఆ వ్యంగ్యము శ్రీదద్రామాయణముగా స్పురించబడుతున్నట్లు తెలియజేసాడు. ఈ నాటికలో కథానాయకుడు కోసల దేశాధిపతి, చక్రవర్తి మనోభిరాముడు అయినందున రామాయణంలో రాముని పాత్రగా తోస్తున్నది. కథానాయకి మాలతి వసుమతీ కుమార్తె అయినందున సీత యని స్పురించుచున్నది. వసుమతీ భర్త అయిన వసువర్మ జనకరాజుగా, మనోభిరాముని తల్లి ప్రభావతి రాముని తల్లి కౌసల్యగా, కథానాయకుని మేనమామ వీరసేనుడుఇ వానర సేనాపతి అయిన సుగ్రీవునిగా, భల్లూకభట్టు రామాయణంలోని జాంబవంతునిగా, గురువు కౌశికుడు విశ్వామిత్రునిగా భావింపబడుతుంది. మాలతి మేనమామ కొడుకు భీమవర్మ దొంగలరాజుగా దుష్టబుద్ధి కలిగి యుండి మాలతీ స్వయంవరమందు పరాజితుడైనాడు. అతను దుష్ట రావణునిగా, భీమవర్మ మారీచునిగా దూచును. వృషుడు విభీషణుడనియు, నర్మద త్రిజట యని పోలిక యున్నది. ఈ రూపకం శ్రీ మద్రామయణ కథయే ధ్వనిగా కలదగుటచే ఇందలి గ్రహించవలసిన అంశములు వేరుగా చెప్పవలసిన అవసరం లేదు.